EN NETFLIX-SERIE
EPISODE 2 HELVEDE
Sang-woo.
Tak.
I to reddede mit liv.
Jeg er glad for, du er i live.
I har alle klaret det første spil. Tillykke.
Lad mig bekendtgøre resultatet af første spil.
ANTAL SPILLERE
Ud af 456 spillere blev 255 spillere elimineret,
og 201 spillere gennemførte første spil.
Hr.!
Jeg er virkelig ked af det.
Jeg skal nok betale min gæld.
Jeg betaler den for enhver pris.
Jeg beder dig.
Jeg har
et barn.
Jeg har ikke engang registreret fødslen, for jeg har ikke navngivet mit barn endnu.
Lad mig gå.
Undskyld, jeg er virkelig ked af det.
Jeg beder dig. Skån mit liv.
Jeg finder en måde at betale gælden på.
-Skån mig. -Også mig.
Jeg vil stoppe her. Lad mig gå.
Skån mit liv.
Vær sød at lade mig tage hjem.
Skån mig!
Der lader til at være sket en misforståelse.
Vi vil ikke gøre jer fortræd eller inddrive jeres gæld.
Lad mig minde jer om, at vi er her for at give jer en chance.
En chance?
Kalder I det en chance?
I slår os ihjel, mens vi leger en børneleg.
Hvordan er det en chance?
Vi har måske gæld,
men derfor fortjener vi ikke at dø.
Det er bare et spil.
I dræbte alle de mennesker.
Og så kalder I det en leg?
De blev elimineret, fordi de brød spillets regler.
Hvis I bare følger reglerne,
kan I komme sikkert herfra med de præmiepenge, vi lovede jer.
Jeg har ikke brug for de dumme præmiepenge.
Bare luk mig ud.
Samtykkeerklæringens paragraf 1:
En spiller må ikke stoppe med at spille.
Tror I, I slipper af sted med alt, hvad I gør?
Politiet kommer snart og finder ud af, hvem der er forsvundet.
Han har ret.
Hvis I ikke lader os gå,
vil de lokalisere os ved at spore vores telefoner og komme og finde os!
-Så er I færdige! -Det er ude med jer!
Samtykkeerklæringens paragraf 2:
En spiller, der nægter at spille, elimineres.
Samtykkeerklæringens paragraf 3:
Spillene kan stoppes,
hvis flertallet er enige.
Er det korrekt?
Det er korrekt.
Så lad os stemme om det.
Hvis flertallet ønsker at forlade stedet,
så må I lade os gå.
Som I ønsker. Vi stemmer om afslutningen på spillet.
Før vi stemmer,
så lad mig bekendtgøre præmiepengene fra første spil.
I alt blev 255 spillere elimineret i første spil.
Der står 100 millioner won på spil for hver spiller.
25,5 milliarder won i præmiepenge er derfor
indtil videre sparet sammen i sparegrisen.
Hvis I ønsker at give op nu, vil de 25,5 milliarder won blive sendt
til de eliminerede spilleres efterladte familier,
100 millioner won hver.
Men I vil alle vende tomhændede hjem.
Undskyld mig.
Hvis vi klarer alle seks spil,
hvor meget får vi så?
Eftersom der var 456 spillere, er den samlede præmiesum 45,6 milliarder won.
Vi begynder nu at stemme.
Som I kan se, er der to knapper foran jer.
Hvis I vil spille videre, så tryk på den grønne knap med O.
Hvis I vil stoppe, så tryk på den røde knap med X.
Og når I har stemt, så gå over på den anden side af den hvide linje.
Afstemningen vil foregå i omvendt rækkefølge af numrene på jeres bryst.
Spiller 456, afgiv din stemme.
Spiller 453, afgiv din stemme.
Spiller 218.
Er I blevet vanvittige?
Vil I alle fortsætte det her vanvid?
Og hvad så, hvis vi tager herfra?
Ændrer det noget, hvis vi rejser?
Livet derude er alligevel et helvede.
Hun har ret!
Hvis vi stopper nu, gør vi bare de døde en tjeneste.
Det er kun dem, der får 100 millioner won.
Det var os, der vandt! Det er ikke fair.
Jeg beder jer. Gør det ikke.
Vi bør tage hjem.
Jeg har ikke noget hjem.
Herinde har jeg i det mindste en chance. Men derude?
Jeg har ingenting derude.
Lad os blive og gøre det her til det sidste!
Jeg vil hellere dø her, mens jeg prøver, end dø derude som en hund.
Din nar. Hvis du ønsker at dø, så dø alene.
Bland os udenom, din lille lort.
Så hold op med at ævle.
Vi vil ikke tolerere nogen handling, der hindrer den demokratiske proces.
Lad os så genoptage afstemningen.
Så er det den sidste vælger.
Spiller 1.
Min læge sagde,
at jeg har en knude i hovedet.
Hjernetumor.
Hvis du ønsker at spille videre, så tryk O.
Hvis du vil stoppe med at spille, så tryk X.
Flertallet af spillerne har stemt for at afslutte spillet.
Derfor er spillet hermed afsluttet.
De, der ønsker at gå, må gå.
Men lad dem, der vil blive, fortsætte med at spille.
Halvdelen af os er allerede døde!
Vi kan ikke stoppe her!
Han har ret! Lad os fortsætte!
Ja! Lad os fortsætte!
Det er en skam, at vi må sige farvel til jer sådan her.
Men vi vil ikke spærre mulighedernes dør for jer.
Hvis flertallet af jer ønsker at deltage igen,
genstarter vi spillet.
Farvel.
Hjælp! Der er en person her!
Er der nogen? Herovre!
Gider du holde kæft?
Hvad?
Hvem er du?
Lommetyv? Er det dig, lommetyv?
Vil du ikke ligge her hele natten, så slip mig fri.
Hvad?
For fanden. Hvor er vi?
Hey. Vil du binde mig op nu?
Hey, jeg… Nå ja.
Du kan tage tøj på først. Det er koldt, ikke?
Jeg fryser også.
Hold da op. Kors. Ja, skynd dig.
Mine ben gør ondt. Hey.
Hey, du skal binde mig op nu. Kom nu. Hey.
Vent! Hvad laver du? Bind mig op, inden du går.
Hvorfor skulle jeg det?
Fordi jeg bandt dig op!
Er du ikke for gammel til at være så naiv eller dum?
Når jeg slipper dig fri,
vil du plage mig og kræve dine penge tilbage.
Okay, sagen er ude af verden.
Okay, fint.
Jeg glemmer alt om pengene. Bare slip mig fri, okay?
Mener du det?
Ja, jeg nævner virkelig ikke pengene.
Hvordan stoler jeg på dig?
Jeg sværger ved min mor.
Slip mig nu fri. Det er iskoldt!
For fanden da. Det gør ondt.
For fanden.
For fanden. Kom her.
Mine penge… Giv mig mine penge tilbage.
Giv mig… Fandens.
Giv mig mine penge tilbage! Giv mig dem! For pokker.
For fanden, giv mig mine penge.
Jeg har virkelig ondt af din mor.
Din lille… Hey, stop så. Hey!
Hey! Stop!
Fandens!
Hvor er vi?
Yeouido.
Hvor er Yeouido helt præcis?
I centrum af Seoul.
Har du din mobil på dig?
Må jeg låne din telefon?
Bare ét opkald.
Det bliver 2.000 won.
CYBERPOLITI: EN STÆVNING ER SENDT. SANG-WOO, RING, ELLER VI SAGSØGER.
HR. CHO SANG-WOO, DINE LÅN ER… SEOUL POLITI: DU BEDES STRAKS MØDE OP.
Tak.
Hallo?
Hej.
Ja, jeg skulle arbejde.
Undskyld.
Tak, herre.
Farvel.
Vent.
-Har du penge til bussen? -Undskyld?
Du sagde, du boede i Ansan.
Du kunne ikke engang betale for ramyeon. Har du penge til en billet?
-Penge. -Jeg har ingen penge.
Jeg går.
Vil du gå hele vejen til Ansan herfra?
Vent lidt, og tag så bussen.
Det kan jeg ikke tage imod.
Jeg har ingen penge og kan ikke betale dig tilbage.
Det beder jeg dig ikke om. Bare tag den.
Tak.
Tak, herre.
Jeg er ikke din herre, så hold op med at kalde mig det.
Undskyld.
Tak.
POLITI
Betjent, jeg tror ikke, du forstår, hvor alvorligt det er.
Okay, hr.
Så du siger, at nogle mærkelige fremmede
samlede hundredvis af fremmede på en mark,
bad dem spille et spil og så skød dem?
Ja!
Og ikke bare en eller to personer.
De pløkkede over 200 mennesker ned uden nåde.
Og hvad var spillet?
Rødt lys STOP.
Rødt lys STOP, børnelegen?
Ja.
Fik de voksne til at lege den?
Det er det, jeg siger!
-Og de skød alle, der blev taget? -Skal jeg gentage det?
Hr. Hvor er så det sted? Stedet, hvor de blev dræbt.
De bedøvede mig, før de tog mig, så jeg ved det ikke.
Hvad så med morderne?
De havde alle masker på.
Hvordan slap du så ud?
Spillerne stemte om det.
De fleste ville væk, så…
Vent, så ofrene sagde, at de ønskede at tage derfra,
og så sagde morderne: "Værsgo, I må gerne gå"?
Ja.
Hvorfor tog du overhovedet derhen?
Altså…
De sagde, de ville give mig penge for at spille nogle spil.
Penge?
Ja, de sagde, de ville give os mange milliarder won.
Godt så. Lad mig opsummere alt, du har sagt.
Nogen tilbød dig mange milliarder won for at spille spil, så du fulgte efter.
De fik dig til at spille Rødt lys STOP,
og de skød alle, der blev taget.
Men da du sagde, du ønskede at gå, lod de dig gå,
og du ved ikke, hvordan de ser ud, eller hvor det hele fandt sted.
Er det korrekt?
Ja.
Hvad hedder du?
Jeg hedder Seong Gi-hun, og jeg bor i Ssangmun-dong.
Hr. Seong Gi-hun, har du en værge?
Hvis du har brug for hjælp, kan vi kontakte et plejecenter.
Jeg er skatteyder i Ssangmun-dong! Hvad regner I mig for?
Her er visitkortet, de gav mig. Du kan bare ringe og finde ud af det!
Hallo?
Hallo, undskyld, jeg ringer så tidligt.
Må jeg spørge om noget?
-Hvem er det? -Altså, jeg…
Nå ja. Undskyld, jeg forstyrrer,
men må jeg spille et spil?
Spil?
Ja, jeg er ret god til spil.
Bed mig spille hvad som helst.
-Jeg vil gøre mit bedste… -Hey.
Hvad bilder du dig ind at ringe til mig så tidligt med det vrøvl?
Hvis du vil spille spil, så gå på internetcafé, din perverse stodder!
Du har ringet forkert!
-Betjent, lad være. Slip mig! -Undskyld, hr. Gå hjem.
Er du sikker på, at du har ringet det rigtige nummer? Er du sikker?
Bare vent og se.
Jeg ringer og giver dig telefonen.
Nummeret, jeg ringede til sidst, er stadig på min telefon.
Fandens.
Nummeret, du har ringet til, findes ikke.
Ring venligst igen, når du har kontrolleret nummeret.
Nummeret, du har ringet til, er ikke i telefonbogen.
Kontrollér venligst nummeret…
Hvem var det? En drukkenbolt?
Han er bare sindssyg.
Det er meget hektisk i dag.
Tag dig sammen! Kommer du hele tiden tilbage?
Jeg smutter. Hav en god dag.
Fortsat god indsats.
Mor.
Jeg er hjemme.
Hvad i…
Mor!
Hvor er hun?
Telefonen er slukket. Du stilles videre til telefonsvareren…
Hvor blev den gamle dame af? Hun har endda ladt døren stå åben.
Sang-woo.
Hvad laver du her?
Skyldes det din gæld?
Hør, du er Ssangmun-dongs stolthed, geniet, der er født og opvokset her,
der kom ind på SNU's erhvervsuddannelse som den dygtigste elev. Bare rolig.
Du kan altid tjene penge.
Fortæl din mor det hele, og start på en frisk.
Hvordan skal jeg tjene
seks milliarder won?
Seks milliarder?
Jeg troede, det var 600 millioner.
Der er ting, de ikke ved.
Investerede du i aktier, mens du arbejdede i et vekselererfirma?
Aktierne var ikke meget.
Jeg handlede også med futures.
Med futoner?
Væddede du så meget på senge?
Hvordan kunne du vædde så mange penge på det?
-Havde du en kæreste? -Det er ikke den slags "futon".
Glem det.
Du godeste.
Kan du ikke bare erklære dig konkurs eller hvad?
Så behøver du ikke betale din gæld.
Jeg har brugt al min mors ejendom som sikkerhed.
Inklusive hendes hus
og hendes butik, alt.
Hallo?
Ja, det er mig.
Hvad?
24-TIMERS AKUTAFDELING
Hun har sukkersyge.
Uden behandling er der opstået komplikationer.
Hun må have haft mange smerter.
Vidste du det ikke?
Hun kan behandles, ikke?
I værste fald skal fødderne måske amputeres.
Lad os få hende indlagt og se, hvordan det går, når hun bliver behandlet.
Mor!
Mor, hvor skal du hen? Han sagde, du skal indlægges.
Jeg har det fint.
Nej, du har ej.
Du kan ikke engang gå ordentligt.
Glem det.
Du har ikke været hjemme i dagevis og har kørt dit eget løb.
Nu dukker du pludselig op og prøver at spille den gode søn?
Mor, vær ikke så fjollet.
Det bliver værre, hvis du ikke behandler det!
Hvad hvis jeg gør? Hvis jeg er indlagt,
hvem skal så betale vores husleje?
Og har du nogen anelse om, hvor meget det koster at være på hospitalet,
for slet ikke at tale om behandlingen?
Du har din forsikring!
Hvad sagde du? Forsikring?
Husker du det ikke?
Du opsagde alt og brugte alle pengene.
Gider du tage dig sammen?
Du godeste.
Gi-hun.
Jeg er for træt.
Jeg er for træt til at fortsætte.
Lad os stoppe det her.
For pokker. Jeg kommer med penge!
Jeg kommer hjem med penge, okay?
Ja, mor.
Jeg er på vej til hans værelse.
Han har det nok fint.
Du ved, hvordan han af og til undgår opkald.
Jeg ringer til alle, der måske ved, hvor han er.
Hvis jeg stadig ikke får fat i ham,
melder jeg ham savnet i morgen.
Jeg er jo politibetjent, ikke?
Jeg finder ham.
Ja, mor. Du skal ikke bekymre dig.
CYBER-KOLLEKTIV
Hvornår var han her sidst?
Jeg ser ikke til alle her hver dag.
Men han skulle have betalt sin husleje for en uge siden.
Jeg er kommet forbi hver dag siden,
men han har ikke været her eller har taget telefonen.
Altså…
Forresten, angående hans husleje…
Ellers må du flytte hans ting med det samme.
Jeg ser på det og giver dig hans husleje senere.
Så tag dig god tid.
BEGÆRETS TEORI JACQUES LACAN, RENÉ MAGRITTE.
En drukkenbolt?
Han er bare sindssyg.
Det er meget hektisk i dag.
Børn, kom og få en is.
Ja! Is!
Hvad er der? Jeg troede, du ville have is.
Hvad er der sket med ansigtet?
Sloges du med dine venner?
Hvis du bliver ved med ikke at sige noget, går jeg.
Jeg vil ikke være her.
Du sagde, du snart ville hente mor.
Du sagde, vi skulle bo sammen,
hvis jeg bare ventede en måned.
Cheol.
-Det er… -Alle børnene siger, du løj.
De sagde, jeg aldrig kommer væk herfra.
De sagde, du har efterladt mig her.
Nej.
Mor og far kommer.
Det sørger jeg for, de gør.
Vi skal alle bo under samme tag næste år.
Du kender mig, ikke?
Jeg holder jo altid, hvad jeg lover.
Ja, ham der. Rødt lys STOP.
Hvad skal du med den galnings navn, betjent Hwang?
Altså, jeg fik øje på ham i går,
og jeg tror, han måske er en gammel bekendt.
Virkelig?
Hvad hed han?
Seong et eller andet, der bor i Ssangmun-dong.
Seong Gi-hun.
Seong Gi-hun fra Ssangmun-dong.
Du har ret. Seong Gi-hun.
Kender du ham?
Ja, det tror jeg.
Kan du skaffe mig hans adresse?
Hej, Ali! Det er længe siden!
Hej, Ali.
-Hvorfor undgår du mine opkald? -Har du ringet?
Det anede jeg ikke.
Hvorfor? Er der noget galt?
Betal mig al den løn, du skylder mig.
Hør, hvor mange gange skal jeg sige det?
Jeg mangler penge lige nu. Forretningen går skidt, så…
Jeg kunne ikke få min finger behandlet. Jeg havde ikke råd til hospitalet.
Jeg tager hjem nu.
Giv mig venligst mine penge.
Pokkers. Spørg de andre, om de er blevet betalt.
Jeg kan kun betale, når jeg får betaling!
Hør, jeg har mange smerter i hele kroppen.
Men jeg kan ikke gå til lægen, fordi jeg mangler penge.
Du sagde, du ville betale mig.
Vær sød at betale. Der er gået seks måneder.
Hvad fanden er der med dig?
Hør, vi tales ved senere. Jeg har lidt travlt lige nu.
Giv mig mine penge.
Vær sød at give mig mine penge.
Hvor vover du at røre mig, din lille lort?
Du skal ikke bande ad mig!
Din satans idiot!
Du har penge her!
-Dit dumme svin! -Mine penge!
Slip mig, din idiot.
Giv mig mine penge!
Hey, du kan ikke bare gå!
MÆND FRA SYD, KVINDER FRA NORD
Jeg forstår udmærket din situation.
Men du ved,
det er umuligt at finde mellemmænd, når de er flygtet med pengene.
Du er ikke det eneste offer.
Nogle af ofrene tog helt til Dandong for at fange dem,
men de blev fanget af det kinesiske politi
og næsten trukket tilbage til nord.
Er der så en anden måde?
Du må hyre en anden mellemmand.
Men som du nok ved, må du starte helt forfra…
Hvor meget?
Først skal de finde dine forældre igen.
Og grænsesikkerheden er blevet skærpet,
så prisen for at hjælpe dem over floden er skudt i vejret.
Så hvor meget?
Som minimum…
har du brug for 40 millioner won.
Fyrre millioner.
Det er bare prisen for at tage dem med til Kina.
Hvis du vil have dem til syd…
Det er varmt!
Det er pissevarmt! For fanden!
Jeg stolede på det, du sagde sidst, og sendte pengene.
De penge, jeg satte livet på spil for at få.
Hør,
jeg anede det altså ikke, okay?
Jeg vidste ikke, de ville stikke af med dine penge.
Jeg sværger.
Jeg vil
skaffe pengene.
Men hvis du snyder mig igen,
skærer jeg halsen over på dig næste gang.
Forstået?
Okay.
Det er brandvarmt.
SANG-WOOS FISKEBUTIK
Har du spist ordentligt?
Ja, jeg har spist godt, så bare rolig.
Jeg tvivler på, du kan lide amerikansk mad. Hvad har du spist?
Det er okay, mor. Der er masser af koreanske restauranter her.
Virkelig? Sikke en lettelse.
Hvornår kommer du tilbage?
Det tager længere end forventet, så jeg er ikke sikker.
-Det tager måske lidt tid. -Jaså.
Det må være rigtig hårdt for dig.
Mor.
Ja? Hvad er der?
Undskyld mig.
Jeg skal have tre blæksprutter, der skal koges.
Ja, et øjeblik.
Sang-woo, jeg har en kunde.
Køb ikke noget til mig, når du kommer tilbage.
Jeg har ikke brug for noget, okay?
Godt.
Godt. Spring ikke måltider over, og tag varmt tøj på.
Vi tales ved. Jeg elsker dig, søn.
Sagde du blæksprutte?
Du godeste, han giver mig altid noget,
når han tager til udlandet på forretningsrejse.
Du må have en vidunderlig søn.
Han er uddannet fra Seoul Universitet.
Virksomhedsledelse.
Du godeste, virksomhedsledelse på SNU?
Han er ikke bare klog, han er også flot.
Er han gift?
Ikke endnu.
Hvor gammel er han?
Skal jeg finde en til ham?
Min søn har altså høje standarder.
Undskyld mig.
Er du hr. Cho Sang-woos mor?
Ja, Cho Sang-woo er min søn.
Hvor er han lige nu?
Han er i USA på forretningsrejse.
-Hvorfor leder I efter ham? -Vi er fra politiet.
Der er udstedt en arrestordre på hr. Cho Sang-woo
under henvisning til underslæb, forfalskning af private dokumenter
og andre finansielle forbrydelser.
Hvad?
Arrestere hvem?
Du godeste, betjente. Det må være en misforståelse.
Min søn ville aldrig gøre noget ulovligt.
Hvis du får fat på din søn, så bed ham komme frivilligt.
Hvis han bliver ved med at flygte,
vil det påvirke ham negativt, når han kommer for retten.
Hvem er det?
TID: MIDNAT, 23. JUNI STED: DET SAMME SOM SIDST
Hvor har du pengene fra?
Ali, hvor har du pengene fra?
Lyt godt efter.
Køb billetter til det første fly til dig og vores barn, og tag hjem først.
Hvad med dig?
I to bør tage af sted først.
Jeg kommer, så snart mit arbejde her er færdigt.
Du er i problemer, ikke?
Spørg ikke om noget nu.
Du skal pakke og rejse med det samme.
Jeg håber, du forstår mit problem.
Jeg elsker dig. Dig og vores barn.
Jeg har ingen penge.
HELBREDENDE PUB
Bare lån mig tre millioner.
Jeg betaler dig tilbage om to måneder.
Tal ikke om penge mellem venner.
Og du kender min situation.
Selvfølgelig gør jeg det.
Jeg ville ikke spørge, hvis det ikke var så slemt.
Om nødvendigt arbejder jeg her som bud.
Hvad mener du med bud?
Se min pub. Jeg har ikke engang råd til huslejen.
Så betaler jeg dig tilbage om en måned.
Det kan jeg, hvis jeg har to job som chauffør og bud.
Kom nu.
Lægen sagde, hun skulle opereres straks, men…
Skat.
Kommer du ikke ind igen?
Det gør jeg om lidt.
Kom ind nu! Og sluk cigaretten!
Hej.
-Gi-hun. -Ja?
Du bør ikke ryge foran nogens butik.
Klart.
Dig…
Hr.
Det er dig, ikke?
Spiller 456.
Jo.
Det er mig.
Hvad laver du her i kvarteret?
Jeg bor i nærheden.
Jaså.
Bor du også her i kvarteret?
Nej.
Jeg har en ven, der bor i nærheden.
Jeg har ingen steder at tage hen for øjeblikket,
så jeg bliver der et stykke tid.
Kors.
Vil du sidde ned?
Klart.
Tænk, at jeg støder på dig her.
Hvad er lige chancen?
Jeg tror,
at det var meningen, vi skulle mødes.
Kors.
Vil du have noget?
Klart.
Ja.
Er dit hoved i orden? Må du godt drikke?
Det er okay.
Kors.
Jeg har desværre ingen mad.
Det er okay.
RAMYEON
Vent.
Er det virkelig okay? Er det ikke lidt for meget?
Jeg har det fint.
Jeg…
…har besluttet at tage tilbage.
Hvorhen?
Derhen?
Du ved,
at jeg alligevel ikke har langt igen.
Jeg vil ikke
sidde og vente på min død sådan her.
Man ved aldrig.
Måske ender jeg med at vinde derinde.
Da vi legede Rødt lys STOP,
afsluttede jeg spillet før dig.
Men det sted er alligevel…
Efter jeg kom tilbage hertil,
indså jeg, at alt, hvad de havde sagt, var sandt.
Livet herude er mere pinefuldt.
Chef!
Hvorfor kommer du så sent?
Fyldebøtterne kom op at slås på min bar, lige da jeg skulle til at gå.
Du ved, hvordan det er.
Alle mulige tabere kommer ud fredag aften og fester.
Hvor er pengene?
Jeg kunne ikke skaffe mere med kort varsel.
Jeg kan samle mere ind til dig efter weekenden.
Nå, men jeg hørte, at vores store chef sendte alle de drenge, han kunne,
til Incheon og Ilsan for at lede efter dig.
Hvor har du gemt dig?
Det kan jeg ikke tale om her.
Er du kørt herhen?
Ja, denne vej.
Så det her er invitationen til "Rødt lys STOP"?
Nemlig.
De sendte den til mig i går.
Det ser ud, som om de gør det igen.
Så saml så mange drenge, du kan, inden tirsdag.
Og få også fat på nogle våben.
-Våben? -De bærer våben.
Men der kommer kun én fyr og henter os.
Vi smadrer ham den maskerede fyr
og bryder ind i deres pengeskab.
Altså, selv hvis alt, du har fortalt, er sandt…
Din lille lort. Hvad mener du med det? Det er sandt.
Undskyld.
De fyre har milliarder af won i en kæmpe sparegris.
Hvis vi får ram på dem,
skal vi ikke længere arbejde med fulderikker på barer.
Men chef…
alle drengene går ud fra, at du skjulte dig efter at have gjort chefen sur.
Det tror alle i Incheon.
Jeg tror ikke, jeg kan overbevise nogen.
Hør, din nar. Jeg siger, jeg vil røve dem og betale det hele tilbage til ham.
Chef.
Hvor meget tabte du på kasinoet i Filippinerne?
Hvordan vidste du det?
Chef, du skulle have vidst, hvornår du skulle sige stop.
Er du blevet skør, dit svin?
Hør, Deok-su.
"Deok-su"?
Idiot.
Kasinoejerne fra Filippinerne kom her
for at tage din lever, dine nyrer og øjne i stedet for de penge, du skylder.
Du er færdig, dit fjols.
Hej! Velkommen til Korea!
Velkommen!
Jeg slog Deok-su ihjel!
Kom så!
Kom an, skiderikker.
-Hey! -Kom så! Dræb Kim Deok-su.
Fang ham!
Penge?
Ja.
Hvor meget?
Cirka…
…to millioner won.
To millioner won?
Ja.
Synes du ikke, du er for skamløs?
Du har aldrig betalt mig underholdsbidrag eller børnebidrag.
Hvordan kan du komme og tigge mig om penge igen?
Undskyld.
Det er til min mors hospitalsregninger.
Hvor syg er hun?
Hun har alvorlig sukkersyge.
Hun skal opereres.
Jeg har ingen penge.
Vi kan dårligt få det til at løbe rundt.
Jeg beder dig.
Min mor var rigtig god ved dig.
Forestil dig, hvor desperat jeg er, at spørge dig.
Jeg skal nok betale dig tilbage.
Jeg har ingen penge.
Min mand giver mig penge til faste udgifter.
Kan du så spørge ham…
Er du skør?
Hej.
Hvad skal jeg sige, det er til?
Gå. Gå nu.
-Hej. -Børnenes far kommer snart hjem.
Hvorfor kalder du ham hele tiden børnenes far?
Jeg er Ga-yeongs far!
Hvad? Far?
Hvad har du gjort for hende? Fortjener du at være hendes far?
Du var der ikke engang, da hun blev født!
Det var…
Du kender allerede historien! Jeg kunne ikke!
Min kollega faldt om…
Jeg faldt også om!
Jeg nærmest kravlede på hospitalet!
Var jeg kommet lidt senere, havde jeg mistet hende!
Min kollega døde den dag, lige for øjnene af mig!
Han kunne ikke engang tage på hospitalet!
Skat, vi er hjemme.
Du er tidligt hjemme.
Far.
Mor!
Han var i kvarteret og kiggede forbi for at se Ga-yeong.
Nu da jeg har set hende, vil jeg gå.
-Går du? -Ja, jeg har et vigtigt møde.
Ga-yeong, farvel.
-Jeg kommer igen. -Godt.
Sådan her…
Hvorfor kom han denne gang?
-Hvorfor lukkede du ham ind? -Undskyld.
Jeg kom hjem fra indkøb, og han stod og ventede ved hoveddøren.
Vent.
Hvad er det?
Jeg hørte, du manglede penge.
Tak.
Jeg betaler dig tilbage.
Det behøver du ikke.
I stedet
skal du holde op med at se min familie.
Ga-yeong har det svært.
Vi flytter snart til USA, men hvis du bliver ved med at dukke op…
Dit svin!
Tror du, penge løser alt?
Far.
Hr. Seong Gi-hun?
Ja?
Hwang Jun-ho, Dobong Politi.
Du har for nylig indgivet en anmeldelse på politistationen.
Om, at man kidnappede folk for at få dem til at spille spil.
Og om…
at folk blev dræbt der.
Nå, det? Det fandt jeg bare på.
Jeg var fuld og kedede mig, så jeg opdigtede historien.
Min bror havde det samme kort
som det, du havde.
Og han er forsvundet nu.
Jeg samlede det bare op på gaden og havde det i lommen.
Hr. Seong.
Hjælp mig.
Jeg må finde min bror.
Undskyld.
Jeg er ikke i stand til at hjælpe nogen lige nu.
HALLYM UNIVERSITET HANGANG HELLIGE HJERTE HOSPITAL
Tekster af: Thomas Kirkegaard